----

----

III Tiedotteita

Euroopan ammatillisen koulutuksen kehittämiskeskus

----

Apulaisjohtajan toimea koskeva hakuilmoitus (M/N)

(2004/C 152 A/01)

Euroopan ammatillisen koulutuksen kehittämiskeskuksen (CEDEFOP) hallintoneuvosto julistaa haettavaksi apulaisjohtajan toimen

(viite: 4312/229)

Euroopan ammatillisen koulutuksen kehittämiskeskus (Cedefop)

Euroopan ammatillisen koulutuksen kehittämiskeskus (Cedefop) perustettiin 10. helmikuuta 1975 annetulla neuvoston asetuksella (ETY) N:o 337/75 (1). Keskuksen tehtävänä on avustaa Euroopan komissiota ammatillisen koulutuksen edistämisessä ja kehittämisessä yhteisössä. Keskuksen kotipaikka on Thessalonikissa, ja tällä hetkellä keskuksen palveluksessa työskentelee noin 120 henkilöä (2).

Euroopan ammatillisen koulutuksen kehittämiskeskusta johtaa hallintoneuvosto, jonka jäsenet edustavat jäsenvaltioiden hallituksia, työmarkkinajärjestöjä sekä Euroopan komissiota. Cedefop tarjoaa palveluja Euroopan unionin jäsenvaltioille ja työmarkkinajärjestöille sekä assosioituneille maille Norjalle ja Islannille. Euroopan unionin ammatillisen koulutuksen tiedonvaihtokeskuksena Cedefop toimittaa päätöksentekijöille, tutkijoille ja alan toimijoille tietoja edistääkseen kehityksen tuntemusta ja antaakseen näin heille mahdollisuuden tehdä perusteltuja päätöksiä tulevista toimista. Lisätietoja Cedefopin aloitteista, hankkeista, verkostoista ja julkaisuista on saatavilla keskuksen Internet-sivustolta (3).

Toimenkuvaus

Apulaisjohtaja auttaa johtajaa vastaamaan erityisesti Euroopan ammatillisen koulutuksen kehittämiskeskuksen perustamisesta annetun asetuksen 2, 3 ja 7 artiklassa esitetyistä tehtävistä, kuten tietojen analysoinnista, koulutuspolitiikan laadinnassa olennaisen tutkimustoiminnan kehittämisestä ja yhteisen lähestymistavan edistämisestä ammatillisen koulutuksen ongelmien ratkaisemiseksi. Hän toimii johtajan sijaisena tämän ollessa poissa.

Hän auttaa myös seuraavissa tehtävissä:

Vaatimukset ja valintaperusteet

1.   Hakijoita tarkastellaan valintavaiheessa seuraavien muodollisten kriteerien perusteella, jotka on täytettävä hakemuksen viimeiseen jättöpäivään mennessä:

2.   Edellä mainittujen kriteerien perusteella valittuja hakijoita arvioidaan tämän jälkeen seuraavin kriteerein:

Yhdenvertaiset mahdollisuudet

Cedefop soveltaa yhdenvertaisten mahdollisuuksien politiikkaa riippumatta sukupuolesta, rodusta tai etnisestä alkuperästä, uskonnosta, vakaumuksesta, iästä tai sukupuolisesta suuntautumisesta.

Osana Euroopan unionia Cedefop välttää palvelukseenottomenettelyissään kaikenlaista syrjintää ja kannustaa aktiivisesti naisia jättämään hakemuksensa.

Nimittäminen ja palvelussuhteen ehdot

Cedefopin hallintoneuvosto nimittää apulaisjohtajan Cedefopin johtajan yhdessä hallintoneuvoston kanssa laatiman ehdokasluettelon perusteella. Hakijoiden on huomattava, että luettelo saatetaan julkistaa ja että maininta luettelossa ei takaa nimitystä. Apulaisjohtajan palvelussuhde kestää viisi vuotta; palveluaikaa voidaan jatkaa kerran enintään viidellä vuodella. Apulaisjohtaja nimitetään Euroopan yhteisöjen muuhun henkilöstöön sovellettavien palvelussuhteen ehtojen 2 artiklan a kohdan nojalla väliaikaiseksi toimihenkilöksi. Toimi kuuluu palkkaluokkaan A3 (4). Valitun hakijan odotetaan aloittavan toimessaan 1. huhtikuuta 2005.

Hakumenettely ja hakemusten viimeinen jättöpäivä

Toimesta kiinnostuneiden henkilöiden on hakemuksessaan käytettävä virallisessa lehdessä olevaa lomaketta, joka on ladattavissa Cedefopin Internet-sivustolta (www.cedefop.eu.int). Kaavake on allekirjoitettava täyttämisen jälkeen, ja se on lähetettävä yhdessä vapaamuotoisen hakemuksen ja ansioluettelon (mielellään EU:n ansioluettelomallin mukainen (5)) kanssa kirjattuna lähetyksenä jäljempänä mainittuun postiosoitteeseen viimeistään 15. heinäkuuta 2004 (josta postileima on todisteena). Hakemus on laadittava yhteisön virallisella kielellä. Jos hakemus laaditaan muulla kuin englannin kielellä, on mukana toimitettava myös englanninkielinen käännös. Kuriiripalvelua käyttäen lähetettyjen hakemusten on oltava perillä samassa postiosoitteessa viimeistään 15. heinäkuuta 2004 klo 17.00. Hakemukset on toimitettava myös sähköisesti (Word- tai pdf-muodossa) sähköpostiosoitteeseen Admin_DepDirector@cedefop.eu.int viimeistään 15. heinäkuuta 2004 klo 17.00:

Hakemusta tukevat asiakirjat on toimitettava pyydettäessä myöhemmässä hakuvaiheessa. Menettelyyn saattaa sisältyä ulkopuolinen arviointi. Suosituskirjeet toimitetaan myöhemmin, ja ne tarkistetaan.

Puutteelliset hakemukset hylätään.

Ehdokasluetteloon valitut ehdokkaat kutsutaan haastatteluun syys-lokakuussa 2004.

----

(1)  Neuvoston asetus (ETY) N:o 337/75, annettu 10 päivänä helmikuuta 1975, sellaisena kuin se on viimeksi muutettuna neuvoston asetuksella (EY) N:o 1655/2003, annettu 18 päivänä kesäkuuta 2003 (EUVL L 245, 29.9.2003, s. 41) http://europa.eu.int/eur-lex/pri/fi/oj/dat/2003/l_245/l_24520030929fi00410043.pdf

(2)   Henkilöstöön kuuluu virkamiehiä, väliaikaisia toimihenkilöitä, työkomennuksella olevia kansallisten hallintojen asiantuntijoita, paikallista henkilöstöä, ylimääräisiä toimihenkilöitä sekä urakoitsijoita.

(3)   www.cedefop.eu.int — www.trainingvillage.gr

(4)  Tai vastaava uudessa palkkaluokkarakenteessa.

(5)  http://www.cedefop.eu.int/transparency/cv.asp

----

----